Previziunile IHME (University of Washington): 8 mai, prima zi fără decese cauzate de COVID 19 în România

Institutul pentru Măsurători și Evaluare în domeniul Sănătății, care funcționează în cadrul University of Washington, a publicat, pe pagina sa de internet, mai multe modele matematice cu previziuni despre evoluția COVID-19 în lume. Pentru România, estimările afișate astăzi arată că vârful pandemiei va fi atins în țara noastră pe 13 aprilie, iar 8 mai va fi prima zi în care nu va fi înregstrat niciun deces din cauza COVID-19.

Numărul total de decese estimat de IHME în România este de 804, până pe 4 august 2020.

Potrivit acelorași estimări, 11 aprilie va fi data la care resursele medicale vor avea cel mai mare grad de solicitare.

Ce spune IHME despre proiectul de proiecții matemarice în pandemia COVOD-19:

”Inițial ni s-a solicitat să dezvoltăm modele de către colegii noștri de la University of Washington School of Medicine, pentru a-i ajuta să își planifice reacția. Pe măsură ce sistemul medical din SUA, dar și alte guverne ne-au cerut ajutorul pentru a determina dacă au abilitatea să își îngrijească pacienții, am reușit să realizăm un instrument de predicție la nivel național. Aceste previziuni au fost realizate pentru a le oferi spitalelor, angajaților din sistemul de sănătate, factorilor politici de decizie și publcului informații cruciale despre presiunea pe care COVID-19 o va pune asupra capacităților și resurselor spitalicești, astfel încât să se organizeze cât mai eficient.

Despre IHME

The Institute for Health Metrics and Evaluation (IHME) este un centru independent de cercetare în domeniul sănătății publice, care funcționează sub autoritatea UW Medicine, la University of Washington. IHME oferă măsurători riguroase în legătură cu problemele de sănătate cele mai importante la nivel mondial și evaluează strategiile folosite în abrdarea acestora.

04/07/2020